۔۔۔۔۔۔ دستونک ۔۔۔۔
اکرم ھیال
دیدگاں مئے زنگ بستگ داں نگاہ سرجم نباں
باتن ءِ ھیسکارگاں گوں ایوک ءَ دلجم نباں
دل سَتر کَستانی دریا ءَ کپیت ءُُ چول جنت
تُنْ بستاریں متاہ ءِ شپ زدگ الم نباں
رُستگ اَت بیوانکی درچکاں ءُ کُدو ھالیگ اِتنت
درد چاڑانی ابیتکیں شانتلانی رم نباں
دْرپش دنت گوناپے وابانی شبینگ مھتلیت
جیڑگانی بے وسی ءَ چمّ پہ مھرم نباں
ھورکیں تاسانی زھیری لذّتاں گون اِنت ھیال
ترانگ ءِ پیوست دابیں دروشمانی گم نباں